ΓΡΑΠΤΗ ΕΡΩΤΗΣΗ E-1082/02

υποβολή: Jules Maaten (ELDR) προς την Επιτροπή

(18 Απριλίου 2002)

Θέμα: Αντιβιοτικά στο μέλι και σε άλλα τρόφιμα

1. Πρόσφατος έλεγχος από τη βελγική εφημερίδα καταναλωτών Test-Aankoop (Δοκιμή Αγορών) (αρ. 451, 2002) κατέδειξε ότι το 78 % του εισαγόμενου μελιού περιείχε απαγορευμένες αντιβιοτικές ουσίες (με τα ονόματα στρεπτομυκίνη, τετρακυκλίνη και σουλφαμίδες), και έρευνες σε άλλες ευρωπαϊκές χώρες έδωσαν παρόμοια αποτελέσματα. Ερωτάται η Επιτροπή εάν προτίθεται να λάβει μέτρα για την πρόληψη αυτής της μόλυνσης και, εάν ναι, τι είδους·

2. Η εν λόγω μόλυνση εντοπίζεται και σε άλλα εισαγόμενα τρόφιμα·

3. Στις 15 Μαρτίου η Ευρωπαϊκή Ένωση ανακοίνωσε απαγόρευση της εισαγωγής τροφίμων από την Κίνα, μεταξύ των οποίων και μέλι, που περιείχαν την καρκινογόνο αντιβιοτική ουσία χλωραμφενικόλη. Ταυτόχρονα πρότεινε η Επιτροπή μέτρα για την πρόληψη της εισαγωγής τροφίμων μολυσμένων με καρκινογόνες αντιβιοτικές ουσίες (χλωραμφενικόλη και νιτροφουράνη) από τη Βιρμανία, την Ταϊλάνδη και το Βιετνάμ. Έχει διακοπεί η εισαγωγή τέτοιων τροφίμων·

4. Αληθεύει ότι η χλωραμφενικόλη εν είδει παρέκκλισης επιτρέπεται να χορηγηθεί σε ζώα, και, εάν ναι, πώς αποτρέπεται η είσοδος της εν λόγω αντιβιοτικής ουσίας στην τροφική αλυσίδα·

Απάντηση του κ. Byrne εξ ονόματος της Επιτροπής

(2 Ιουλίου 2002)

Στην Ευρωπαϊκή Ένωση η χρήση της χλωραμφενικόλης και των ενώσεων της ομάδας των νιτροφουρανών απαγορεύεται χωρίς καμία εξαίρεση για τα ζώα των οποίων τα προϊόντα προορίζονται για κατανάλωση από τον άνθρωπο. Μετά το πέρας της διαδικασίας αξιολόγησης αυτών των μορίων των οποίων οι κίνδυνοι για τη δημόσιαγεία που οφείλονται στις παραπάνω ουσίες έχουν προσδιορισθεί, η Ευρωπαϊκή Ένωση κατέληξε να τις απαγορεύσει επίσημα.

Η ανακάλυψη τροφίμων ζωικής προέλευσης προερχόμενων από την Ταϊλάνδη, το Μυανμάρ, την Ινδονησία ή το Βιετνάμ, που είναι μολυσμένα με χλωραμφενικόλη και νιτροφουράνες οδήγησαν την Επιτροπή να ζητήσει από τα κράτη μέλη να εφαρμόσουν συστηματικά μέτρα ελέγχου στις εισαγωγές αυτές. Στην πράξη, τα μέτρα που λαμβάνονται επιτρέπουν τον προσδιορισμό των παρτίδων προϊόντων που είναι μολυσμένα από αυτές τις ουσίες, έτσι ώστε να τα απομακρύνουν από την κατανάλωση χωρίς να πλήττονται οι εισαγωγές από αυτές τις χώρες με εμπάργκο. Καμιά παρτίδα μελιού εισαγωγής μολυσμένου από χλωραμφενικόλη δεν θα έπρεπε πλέον να διατίθεται προς κατανάλωση στο έδαφος της Ευρωπαϊκής Ένωσης.

Στην Ευρωπαϊκή Ένωση σύμφωνα με το σημερινό νομικό πλαίσιο, ο καθορισμός μέγιστων ορίων καταλοίπων για ένα φάρμακο κτηνιατρικής χρήσης αποτελεί αντικείμενο αξιολόγησης κατόπιν αίτησης πουπέβαλε μια φαρμακευτική εταιρία. Πολλές φορές, κατά την αξιολόγηση των εγγράφων των σχετικών μεφιστάμενες ουσίες, τα επιστημονικά συμπεράσματα δεν επέτρεψαν τον καθορισμό μέγιστων ορίων καταλοίπων λόγω της ανεπάρκειας δεδομένων που διατίθενται εκ μέρους των φαρμακευτικών εταιριών. Αυτό συμβαίνει ιδιαίτερα με τα αντιβιοτικά όπως οι τετρακυκλίνες ή οι σουλφαμίδες των οποίων η χρήση επιτρέπεται για κάθε είδους ζώα εκτός από τις μέλισσες στην Ευρωπαϊκή Ένωση. Εντούτοις η χρήση αυτών των ουσιών για την εκτροφή μελισσών είναι νόμιμη σε ορισμένες τρίτες χώρες. Αυτή η προβληματική θα μπορούσε να μελετηθεί από την Επιτροπή στο πλαίσιο των μελλοντικών διατάξεων των σχετικών με τον καθορισμό μέγιστων αποδεκτών ορίων για τα προϊόντα προέλευσης τρίτων χωρών.